Heino Aspelin

Heino Lemmitty Aspelin (18. heinäkuuta 1881 Helsinki – 16. tammikuuta 1957 Helsinki) oli suomalainen arkkitehti, pilapiirtäjä, sarjakuvantekijä ja mainosgraafikko.

Aspelinin vanhemmat olivat professori, valtionarkeologi Johan Reinhold Aspelin ja Anna Sofie Elisabeth Nielsen. Hän pääsi ylioppilaaksi vuonna 1900 Helsingin suomalaisesta yhteiskoulusta ja opiskeli arkkitehtuuria Polyteknillisessä opistossa ja sitten kuvataidetta äitinsä kotikaupungin Kööpenhaminan taideakatemiassa vuodesta 1903. Vuodet 1905–1906 hän vietti Pariisissa.Ylioppilasmatrikkeli 1900-1902

Aspelin alkoi piirtää karikatyyrejä Kööpenhaminassa. Hänen piirroksiaan julkaistiin etenkin pilalehti Tuulispäässä, mutta myös ulkomaisissa lehdissä. Hän suunnitteli myös muun muassa kirjankansia ja mainoksia. Suomen itsenäistyttyä pilalehtien tarve pieneni, ja Aspelin työskenteli myöhempinä vuosinaan muun muassa Suomen Arkkitehtiliitossa, kirjapainossa ja pankkiiriliikkeessä.

Aspelin oli myös yksi ensimmäisiä suomalaisia sarjakuvantekijöitä. Tuulispäässä julkaistiin hänen sarjakuvaansa nimeltä Väkevämies.1908 Vanhinta suomalaista sarjakuvaa jäljittämässä, osa 1, Jari Lehtisen blogi, Vuodatus.net. Viitattu 6.4.2014.Ilpo Lagerstedt: Turmiolan Tommin perilliset , Hiidenkivi 1/2011. Viitattu 6.4.2014.

Heino Aspelinin ensimmäinen puoliso Rauha Magdalena Sundelin oli kenraali Alexander Järnefeltin avioton tytär. He erosivat vuonna 1942, minkä jälkeen Aspelin nai Margit Charlotta Regnellin. Hänellä oli ensimmäisestä avioliitostaan kaksi lasta, joista toinen oli näyttelijä Kati Aspelin (myöh. Haapkylä).

Lähteet

Luokka:Suomalaiset pilapiirtäjät
Luokka:Suomalaiset graafiset suunnittelijat
Luokka:Suomalaiset arkkitehdit
Luokka:Suomalaiset sarjakuvantekijät
Luokka:Vuonna 1881 syntyneet
Luokka:Vuonna 1957 kuolleet